alexandrainst/scandi-wiki huggingface dataset:
Teramo

Teramo er ein by sentralt i Italia. Han er provinshovudstad i provinsen Teramo i regionen Abruzzo. 
Kommunen har om lag 55 000 innbyggjarar (2009).

Byen blei grunnlagd av romarane under namnet Interamnia, som tyder «mellom elvane», ettersom han ligg mellom elvane Vezzola og Tordino. Dette latinske namnet blir framleis nytta i visse samanhengar, som i namnet på Coppa Interamnia, den årlege internasjonale handballtevlinga for ungdom, og som nemning for asteroiden 704 Interamnia.

I lang tid var byen ein grensby mellom kongedømet Dei to Sicilia og Kyrkjestaten, og sidan det var vanskeleg med kommunikasjon med andre delar av Italia, var han isolert i lange tider. Gran Sasso-tunnellen har nyleg gjort Teramo langt meir tilgjengeleg. 

Økonomien til byen er hovudsakleg basert på jordbruk og handel, i tillegg til industri som tekstil, mat, teknikk, byggmateriale og keramikk.

Historie 
Interamna vart grunnlagd av praetutiarar (som i følgje gamle segner var knytt til fønikarar, medan forskarar i dag meiner dei var i slekt med ei anna nærliggande italisk stamme kalla Piceni) som hovudstaden deira. Han vart erobra av konsul Manius Curius Dentatus i 290 fvt. og omgjort til ein Municipium. Under forbundsfellekrigen (91-88 fvt.) tok dei Sulla si side, som tok bort kommunestatusen deira. Denne vart seinare gjenoppretta av Julius Cæsar. 

Byen kom raskt i nedgang etter Vestromarriket sitt fal og vart så styrt under gotarar og austromarar, før det vart ein del av det lombardiske Hertugdømet Spoleto. I 1156 vart byen sett i brann av den normanniske greven Robert av Loretello og så bygd opp igjen med hjelpå av biskop Guido II. På 1300- og 1400-talet leid byen av striden mellom lokale familiar som til slutt enda med at dei hamna inn under Aragon. Litt seinare vart byen ein del av Kongedømet Napoli, der han vart hovudstad i provinsen Abruzzo Ulteriore fram til han vart annektert av Italia i 1860. 

Under den andre verdskrigen gjorde innbyggjarane opprør mot den tyske okkupasjonen. Dette førte til at Teramo vart gjeven gullmedaljen for sivilt mot av Carlo Azeglio Ciampi den 15. september 2005. Byen vart frigjort frå nazistane og fascistane av Salò den 14. juni 1944.

Kjelder 

Denne artikkelen bygger på «Teramo» frå ,  den 5. desember 2007.

Bakgrunnsstoff 

 Inside Abruzzo 
 Bilete

Byar i Abruzzo
Byar i Italia
Klara Semb

Klara Semb () var ein norsk kulturforskar frå Oslo. Ho er kjend for å ha vidareutvikla norsk folkedans, og har vore viktig for utviklinga av synet på bunadar.

Klara Semb dansa i leikarringen som Hulda Garborg starta og leia, og tok seinare over instruksjonen. Ho blei etter kvart svært interessert, og sa i 1912 opp jobben sin som for å kunna via seg folkedansen på heiltid. Etter tre studieår i USA gav ho i 1921 ut den første rettleiinga si til folkedans, Tritur (Tretur frå Hordaland). Året etter gav ho saman med Knut Liestøl ut to bøker med rettleiingar, 

I leikarringane brukte ein gjerne folkedrakter, men desse hadde ofte lite feste i den eigentlege norske kledestradisjonen. Etter kvart som Semb å blei leikleiar, fekk ho reisa rundt i landet og sjå mange ulike bunadstradisjonar. Ho utvikla etter kvart eit syn på korleis bunadar skulle vera som var noko strengare enn det Garborg hadde.

På den tida vart bunadane til nokså tilfeldig, folk sydde dei sjølve med inspirasjon frå folkedrakter, men tilpassa sin eigen smak og bruk. Semb ville tilbake til tradisjonen, og gjekk inn for å laga nøyaktige drakter etter mønster frå gamle klede. Materiale, fargar, sølvpynt og fargar måte vera ekte, og den ferdige bunaden måte følgja ein lokal tradisjon, og ikkje vera eit lappeteppe av ulike drakter og stilar.

Semb vart utnemnd til riddar av St. Olavs Orden for verksemda si. I tillegg var ho statsstipendiat og æresmedlem i Noregs Ungdomslag.

Verk

Semb, Klara
Semb, Klara
Semb, Klara
Folk frå Oslo
St. Olavs Orden
Statsstipendiatar
2019

2019 er eit normalår som byrjar på ein tysdag i den gregorianske kalenderen.

Hendingar 
 26. desember: Ei ringforma solformørking vil vera synleg frå Sør-Asia.

Utlandet

Noreg

Fødde

Døde

Kjelder
Sjahádah

Sjahádah er namnet på den muslimske truvedkjenninga og blir rekna som éi av dei fem søylene i religionen islam:

لا إله إلا الله ومحمد رسول الله

Lā ’ilāha ’illā llāha wa Muḥammadun rasūlu llāhi.
“Ikkje finst nokon annan gud enn Alláh, og Muḥammad er Bodberaren åt Alláh.”

Omgrepa nabi (profet) og rasul (Sendebod) 
I islam skil ein mellom anbiyyā (fl.) og rusul:
 Ein nabi (pl. anbiyyā) er ein generell profet. Menneske som blir rekna mellom dei største nabiane i islam inkluderer Ibrahim (Abraham), Musa (Moses), Isa ibn Maryam (Jesus) og Nuh (Noah).
 Ein rasul (pl. rusul el. mursalín) er høgare grad av profet, eller ‘Alláh sin Bodberar’. Den største rasulen i islam, og dermed den største av dei fem største nabiane i islam, er Muhammed.

Historie 
Ei av dei tidlegaste omsetjingane av shahádahen til eit anna språk er ei gresk omsetjing frå styrestida åt al-Walid I (86–96 AH, 705–715 evt.): Ouk estin theos ei mē ho theos monos, Maamet apostolos theou. (Ordrett: 'Det finst ingen gud utanom den eine Gud, Muḥammad er Guds bodberar.')

Bruk 
Truvedkjenninga i arabisk kalligrafi blir mykje brukt som dekorasjon i muslimsk kultur. Ho finst mellom anna på det saudiarabiske flagget og på fleire det afghanske flagget og riksvåpenet.

Konvertering 
Når ein ikkje-muslim seier sjahádahen med ærleg intensjon føre to muslimske vitne, blir dette rekna som ei offentleg og gyldig erklæring av konvertering til islam.

Sjå òg 
 Allahu akbar
 Sjemá Jisraél — den jødiske truvedkjenninga.

Kjelder

Bakgrunnsstoff 
 «Shahadah, Confession of a Muslim»  frå Islamic Society of Greater Kansas City)
 «How to become a Muslim»  frå islamworld.net

Islam
Truvedkjenningar
Afghanske nasjonalsymbol
Saudiarabiske nasjonalsymbol
Muslimsk teologi
Bjørgen

Bjørgen er eit etternamn og eit gardsnamn.

Personar med Bjørgen som etternamn 
 Kåre Bjørgen, forfattar
 Marit Bjørgen, skiløpar

Bakgrunnsstoff 
 

Norske slektsnamn
2011

2011 (romartal MMXI) er eit normalår som byrja på ein laurdag i den gregorianske kalenderen.

2011 blei utnemnd av SN til internasjonalt år for:
kjemi
skog

Hendingar 
Dette året var sterkt prega av den arabiske våren, som inkluderte Den egyptiske revolusjonen i 2011, Den tunisiske revolusjonen og Den libyske borgarkrigen.

Utlandet 
 24. januar: Bombinga av Domodedovo internasjonale lufthamn 2011 i Moskva.
 2. mars: Mordattentatet på Frankfurt am Main internasjonale lufthamn 2. mars 2011
 11. mars: Eit undersjøisk jordskjelv (9,0) og påfølgjande tsunami ramma Japan. Over 15 000 døde og enorme materielle øydeleggingar. 
 11. april: Presidenten i Elfenbeinskysten, Laurent Gbagbo, vart pågripen av franske militærstyrkar. Gbagbo hadde nekta å gje frå seg makta etter at han tapte presidentvalet mot Alassane Ouattara i 2010, og det braut ut borgarkrig i landet.
 29. april: Bryllaupet mellom prins William og Kate Middleton i Storbritannia.
 1. og 2. juli: Bryllaupet mellom fyrst Albert II og Charlene Wittstock i Monaco.
 9. juli: Sør-Sudan vart erklært ein sjølvstendig stat.
 7. september: Flysturt i Jaroslavl i Russland.
 13. desember: Åtak i Liège i Belgia.

Noreg 
 23. februar - 6. mars: Ski-VM 2011 i Oslo.
 4. juli: Helikopterulukke ved Dalamot i Ullensvang.
 22. juli: Terroråtak i Oslo og på Utøya
 12. september: Kommunestyre- og fylkestingsvalet 2011

Fødde 

 8. januar: Josephine av Danmark
 8. januar: Vincent av Danmark

Døde 

 11. januar: Knut Olsen, NRK-journalist
 24. januar: Audun Tylden, norsk plateprodusent
 28. januar: Kari Werner Øfsti, NRK-journalist
 1. februar: Knut Risan, norsk skodespelar
 11. februar: Bo Carpelan, finlandssvensk forfattar
 2. mars: Thor Vilhjálmsson, islandsk forfattar
 23. mars: Elizabeth Taylor, USA-amerikansk skodespelar
 28. mars: Wenche Foss, norsk skodespelar
 19. april: Grete Waitz, norsk maratonløpar
 2. mai: Osama bin Laden, leiar for al-Qaida
 5. juli: Mika Myllylä, finsk langrennsløpar
 23. juli: Amy Winehouse, britisk songar
 25. september: Wangari Maathai, kenyansk nobelprisvinnar
 1. oktober: Hans Christian Alsvik, NRK-journalist
 5. oktober: Steve Jobs, Apple Computer-grunnleggjar
 20. oktober: Muammar al-Gaddafi, statssjef i Libya
 11. november: Fridtjof Frank Gundersen, norsk politikar
 14. november: Brikt Jensen, norsk forleggjar
 18. november: Erik Gjems-Onstad, norsk advokat og politikar
 1. desember: Christa Wolf, tysk forfattar
 15. desember: Christopher Hitchens, britisk forfattar og ateist
 17. desember: Kim Jong-il, statsleiar i Nord-Korea
 18. desember: Václav Havel, president i Tsjekkia

Bakgrunnsstoff
2013

2013 (romartal MMXIII) er eit normalår som byrja på ein tysdag i den gregorianske kalenderen.

Hendingar 
 Internasjonalt år for quinoa
 Internasjonalt år for statistikk

Utlandet 
 1. januar: Golfrådet (Cooperation Council for the Arab States of the Gulf, CCASG) skipa ein monetær union.
 Irland overtok presidentskapet i Den europeiske unionen (EU).
 Marseille i Frankrike og Košice i Slovakia blei europeiske kulturhovudstader.

Noreg 
 100 år sidan kvinner fekk allmenn røysterett i Noreg.
 21. juni: Bybanen i Bergen blei utvida frå Nesttun terminal til Lagunen stasjon.
  17. august: Hardangerbrua blei opna.

Fødde 
 22. juli: George av Cambridge, britisk prins

Døde 

 3. januar: Preben Munthe, norsk økonom
 8. januar: Asbjørn Aarnes, norsk litterat
 18. januar: Borghild Niskin, norsk skirennar
 25. januar: Aase Nordmo Løvberg, norsk songar
 5. februar: Egil Hovland, norsk toneskapar
 9. februar: Kåre Valebrokk, norsk medaialeiar 
 5. mars: Hugo Chávez, president i Venezuela
 10. mars: Svein Blindheim, norsk historikar og motstandsmann
 20. mars: Zillur Rahman, bangladeshisk president
 22. mars: Chinua Achebe, nigeriansk forfattar 
 24. mars: Inge Lønning, teolog og politikar
 27. mars: Hjalmar «Hjallis» Andersen, norsk skøyteløpar
 3. april: Ruth Prawer Jhabvala, tysk-britisk forfattar
 8. april: Margaret Thatcher, britisk statsminister
 17. mai: Jorge Videla, argentinsk statsleiar
 20. mai: Ray Manzarek, USA-amerikansk musikar
 1. juni: Atle Kittang, norsk litteraturvitar
 19. juni: Gyula Horn, ungarsk statsminister
 20. juni: Per Ung, norsk bilethoggar
 2. juli: Bengt Hallberg, svensk musikar
 13. juli: Mona Røkke, norsk politikar
 16. juli: Torbjørn Falkanger, norsk skihoppar
 22. juli: Kåre Lunden, norsk historikar
 26. juli: J.J. Cale, USA-amerikansk musikar
 18. august: Rolv Wesenlund, norsk skodespelar
 30. august: Seamus Heaney, irsk forfattar
 1. oktober: Ole Danbolt Mjøs, norsk lege og politikar
 4. oktober: Võ Nguyên Giáp, vietnamesisk hærførar
 9. oktober: Wilfried Martens, belgisk statsminister
 25. oktober: Lou Reed, USA-amerikansk musikant
 28. oktober: Tadeusz Mazowiecki, polsk statsminister
 2. november: Målfrid Grude Flekkøy, norsk psykolog
 6. november: Arvid Johanson, norsk politikar
 17. november: Doris Lessing, britisk forfattar
 23. november: Solveig Muren Sanden, norsk teiknar
 5. desember: Nelson Mandela, sørfarikansk statsleiar
 23. desember: Mikhail Kalasjnikov, russisk ingeniør
 30. desember: Eero Mäntyranta, finsk langrennar

Kjelder
2015

2015 (romartal MMXV) var eit normalår som byrja på ein torsdag i den gregorianske kalenderen.

2015 var utnemnd av SN til internasjonalt år for:
 jord
 lys og lysbasert teknologi

Hendingar 
 20. mars: Ei total solformørking vil vera synleg i Nord-Atlanterhavet.
1. juli: Jorda, Venus og Jupiter vil vera på linje.
 13. september: Delvis solformørking.

Utlandet 

1. januar: Den eurasiske økonomiske unionen mellom Russland, Kviterussland, Armenia, Kasakhstan og Kirgisistan blei verksam.
Litauen tok i bruk euroen som valuta, og blei det nittande landet i eurosona.
3. januar: Boko Haram innleidde ein fleire dagar lang massakre i Baga i Nigeria og fleire landsbyar. Fleire hundretals folk blei drepne og endå fleire flykta.
7. januar: To væpna menn tok seg inn i redaksjonslokala til det franske satirebladet Charlie Hebdo i Paris. Dei drap 12 menneske og såra ei rekkje andre. Terroristane som stod bak åtaka forskansa seg 9. januar i Dammartin-en-Goële, der dei til slutt blei drepne av politiet i ei skotveksling.
I eit anna åtak i Paris blei ei politikvinne drepen. Terroristen som stod bak hadde band til åtakarane på  Charlie Hebdo. 9. januar gjekk han til åtak på kasjrut-supermarknaden Hypercacher i Porte de Vincennes i Paris, drap fire personar og tok rundt 15 gislar. Også denne åtakaren blei drepen då politiet storma butikken.

 Ei bilbombe eksploderte nær politihøgskulen i Sanaa i Jemen. Minst 37 menneske blei drepne.

 23. januar: Salman av Saudi-Arabia blei ny konge av Saudi-Arabia etter bror sin, Abdullah av Saudi-Arabia.

 1. mai-31. oktober: Expo 2015 blei halden i Milano i Italia.
 19.-23. mai: Eurovision Song Contest 2015 bei halden i Austerrike.
30. november-11. desember: SN sin klimakonferanse blei halden i Le Bourget i Paris.

Noreg

Fødde 
 2. mai: Charlotte av Cambridge
 15. juni: Nicolas av Sverige

Døde 
 

 23. januar: Kong Abdullah av Saudi-Arabia
 25. januar: Demis Roussos, gresk musikar
 28. februar: Yaşar Kemal, tyrkisk forfattar
 11. mars: Inger Sitter, norsk målars 
 12. mars: Terry Pratchett, britisk forfattar
 13. mars: Daevid Allen, australsk musikar
 23. mars: Lee Kuan Yew, singaporsk statsleiar
 26. mars: Tomas Tranströmer, svensk forfattar
 5. april: Aagot Noss, norsk etnolog
 13. april: Eduardo Galeano, uruguayansk forfattar
 13. april: Günter Grass, tysk forfattar
 30. april: Ben E. King, USA-amerikansk musikar 
 14. mai: B.B. King, USA-amerikansk musikar
 23. mai: John Forbes Nash, USA-amerikansk matematikar
 27. mai: Nils Christie, norsk sosiolog og kriminolog
 9. juni: Fred Anton Maier, norsk skeiserennar
 11. juni: Ornette Coleman, USA-amerikansk musikar
 15. juni: Alv Jakob Fostervoll, norsk politikar 
 17. juni: Süleyman Demirel, tyrkisk statsleiar
 27. juni: Chris Squire, britisk musikar
 25. august: Francis Sejersted, norsk historikar
 5. oktober: Henning Mankell, svensk forfattar 
 5. november: Nora Brockstedt, norsk songar
 10. november: Helmut Schmidt, vesttysk statsminister
 2. desember: Ernst Larsen, norsk friidrettsutøvar 
 13. desember: Benedict Anderson, irsk historikar
 27. desember: Stein Eriksen, norsk alpinist

Kjelder

Bakgrunnsstoff
2017

2017 (romartal MMXVII) er eit normalår som byrjar på ein sundag i den gregorianske kalenderen.

Hendingar

Utlandet 
 21. august: Nord-Amerika vil kunne sjå den første totale solformørkinga på 2000-talet.
 17. november: Kommunal- og regionsrådsvalg i Danmark.
 Hemmelege dokument rundt mordet på John F. Kennedy skal frigjevast.
 Hemmelege dokument rundt avrettinga av Mata Hari (1876–1917) skal frigjevast.

Noreg 
1. januar 
Sandefjord, Stokke og Andebu kommunar blei slått saman, bortsett frå den delen av Vear som låg i Stokke ikkje blei med i den nye kommunen, men vart ført over til Tønsberg kommune. Talet på kommunar i Noreg vart dermed nede i 426.
 11. september: Stortingsvalet 2017

Fødde

Døde 

 1. januar: Anthony Barnes Atkinson, engelsk økonom
 2. januar: John Berger, engelsk forfattar
 3. januar: Tom Bakkeli, norsk forfattar og journalist
 7. januar: Mário Soares, tidlegare statsminister og president i Portugal
 22. januar: Merete Armand, norsk skodespelar
 23. januar: Gorden Kaye, engelsk skodespelar
 7. mars: Henning Kramer Dahl, norsk forfattar
 1. april: Gösta Ekman d.y., svensk skodespelar
 7. mai: Svend Wam, norsk filmregissør og -produsent
 12. mai: Mauno Koivisto, finsk politikar
 21. mai: Anne Nyutstumo, norsk skodespelar og musikar

Kjelder
2000-talet

< 2000-talet > viser til det noverande hundreåret i den gregorianske kalenderen, som varer frå 2000 til 2099.

Internasjonale tilhøve 
Ved byrjinga av hundreåret var USA rekna som den einaste supermakta etter at Sovjetunionen hadde brote saman, samstundes som tidlegare fattige land som Kina, India og Brasil hadde sterk vekst i økonomi og politisk innverknad. I det første tiåret blei Den europeiske unionen utvida med 12 nye medlemsland, medan Den afrikanske unionen blei grunnlagd i 2002.

Konfliktar 
Den andre Kongokrigen heldt fram. Krigen slutta offisielt i 2003, etter at rundt 3,9 millionar menneske var drepne og 5,5 millionar drivne på flukt, men uro og vald heldt fram i området. Borgarkrigen i Somalia heldt fram, med ei innblanding av Etiopia i 2006-2009.

Darfurkrigen braut ut i Sudan i februar 2003 med massakrar og mishandling av sivile. Ein våpenkvile blei skriven under i februar 2010, men konflikten var ikkje løyst. Konflikten er knytt til borgarkrigen i Tsjad. 

Midtausten-konflikten heldt fram med utbrot som Libanonkrigen i 2006. 

Konflikten mellom Nord-Korea og andre land, særleg Sør-Korea, fekk utslag i nordkoreanske atomprøvesprengingar i 2006 og 2009 og senkinga av eit sørkoreansk marinefartøy i 2010.

Terrorisme knytt til islamisme, som tidlegare hadde råka land i Asia og Afrika, blei verdsomspennande med åtaka i USA den 11. september 2001. Åtaka førte til at USA erklærte ein «Krig mot terror» og saman med fleire andre land gjennomførte operasjonar i fleire land og invaderte Afghanistan i 2001 og Irak i 2003. Ulike grupper heldt fram med å utføra terroråtak i Asia, Afrika og Europa.

Borgarkrigen på Sri Lanka tok slutt då styresmaktene nedkjempa LTTE i mai 2009 og internerte tidlegare soldatar og sivile tamilar i leirar.

Teknologi og miljø 

Byrjinga av 2000-talet såg ein sterk vekst i bruk av ny teknologi som trådlaus kommunikasjon, særleg mobiltelefonar, og datanettverk, særleg Internett. I 2005 blei det rapportert om over ein milliard internettbrukarar, og i 2008 rekna ein med at 3,3 milliardar menneske, rundt halvparten av alle i verda, brukte mobiltelefon. Digitale media som digitalkamera, lydspelarar med digital audio og til ein viss grad digitalt fjernsyn blei også utbreidde.

Redsle for klimaendringar knytte til menneskelege utslepp av drivhusgassar førte til forsøk på å redusera utslepp ved hjelp av avtalar og teknologi som gjev mindre utslepp. Kyotoprotokollen frå 1997 med verknad fram til 2012 hadde som mål å redusera klimagassutslepp. Klimakonferansen i København i 2009 makta ikkje å få fram ein ny bindande avtale. Teknologiske nyvinningar som ein håper kan redusera utslepp er til dømes el- og hybridbilar.

Oljeutvinning i Mexicogolfen førte til eit særs stort utslepp utanfor kysten av Louisiana etter ein eksplosjon ved oljeriggen Deepwater Horizon.

Kjelder

Bakgrunnsstoff 

 
Hundreår
IPv6

IPv6 er versjon 6 av IP og er etterfølgjaren til IPv4. Den viktigaste grunnen for å utvikle ein ny standard var å handtere mangelen på IP-adresser. Samtidig er fleire svakheiter ved IPv4 forbedra. Dei viktigaste forbedringane i IPv6 samanlikna med IPv4 er:

 Større tal adresser
 Forenkling av IP-hovudet
 Auka støtte for utvidingar og valfrie felt
 Moglegheiter for å merke ein pakkeflyt, Flow labeling
 Utvidingar for autentisering, dataintegritet og datakonfidensialitet.

Sjølv om IPv6 vart lansert av IETF for over 10 år sidan (1994) er protokollen framleis lite brukt samanlikna med IPv4.

Internettprotokollar
Opne standardar
1600-talet

< 1600-talet > viser til hundreåret frå 1600 til 1699 i den julianske og den gregorianske kalenderen. 

Historisk er tidsrommet kalla tidlege moderne tid, særleg i europeisk samanheng. Barokken og vitskapsrevolusjonen prega samfunnet. 

Det osmanske riket, Persarriket og det indiske Mogulriket hadde stordomstider i dette hundreåret. Edoperioden byrja i Japan medan det kinesiske Ming-dynastiet blei avløyst av Qing under vald og uro.

Europeisk kolonisering av Amerika byrja for alvor i dette hundreåret. Europa såg også krigar som Trettiårskrigen, Åttiårskrigen, Den store tyrkiske krigen mellom Det osmanske riket og «Den heilage ligaen» av kristne europeiske statar og Den engelske borgarkrigen mellom parlamentaristar og rojalistar.

Kjelder 

Denne artikkelen bygger på «17th century» frå ,  den 23. juni 2009.  

 
hundreår
1200-talet

< 1200-talet > viser til hundreåret frå 1200 til 1299 i den julianske kalenderen.

Eurasia 
I dette hundreåret var store delar av Eurasia underlagt Mongolriket, som etter erobringar strekte seg frå Aust-Asia til Aust-Europa.

I europeisk historie er tidsrommet rekna som del av høgmellomalderen. Det blei utført fleire krosstog. Portugal blei gjenerobra frå maurarane.

I Midtausten blei ayyubidedynastiet kasta av mamelukkane, som gjenerobra krossfararstatane Tripoli og Akko.

Viktige personar 
Herskarar:
Dsjenghis Khan, opphavsmannen til Mongolriket
Håkon Håkonsson, norsk konge frå 1217 til 1263, gjorde slutt på borgarkrigstida slik at landet igjen kunne få ei viktig rolle i Skandinavia.
Kaloyan, keisar av Bulgaria
Ivan Asen II, keisar of Bulgaria
Edvard I av England, engelsk konge
Baibars av Egypt, mamelukksultan
Sundiata Keita, grunnleggjar av Mali-riket
Birger jarl, svensk statsmann
Ludvig IX av Frankrike, fransk konge, krossfarar og helgen
Karl den store, frankarleiar
William Wallace, skotsk nasjonalleiar
 Dronning Tamara av Georgia
Fredrik II av det tysk-romerske riket
Kublai Khan, mongolsk herskar, grunnla Yuan-dynastiet i Kina

Kunstnarar og lærde :
Ibn Taymiyyah, muslimsk skriftlærd
Dante Alighieri, italiensk forfattar
Thomas Aquinas, teolog
Giotto di Bondone, italiensk målar
Cimabue, florentinsk målar
Frans av Assisi, grunnla franciskanarordenen
Marco Polo, veneziansk handelsmann og oppdagar
Saadi, persisk diktar
Snorre Sturlasson, islandsk sogeskrivar

 
hundreår
1100-talet

< 1100-talet > viser til hundreåret frå 1100 til 1199 i den julianske kalenderen. 

I europeisk historie er perioden rekna som del av høgmellomalderen, og var eit høgdepunkt for cistersiensarordenen. Fleire krosstog fann stad i dette tidrsommet, det første like før 1100-talet tok til, det andre ved midten og tredje mot slutten. Også det norske krosstoget leidd av Sigurd Jorsalfare og det mindre krosstoget i 1101 fann stad no.

I Noreg braut Borgarkrigstida ut etter at Sigurd Jorsalfare døydde.

Georgia blei gjenreist som rike av kong David IV «Byggherren» (1073–1125).

I Midtausten blei det egyptiske fatimide-dynastiet teke over av ayyubidane under Saladin. 

Khmer-riket i noverande Kambodsja hadde ei blomstringstid. 

Kina under Song-dynastiet blei svekka og splitta av jursjenar-åtak. 

Kamakura-shogunatet tok makta frå keisaren av Japan mot slutten av hundreåret.

I den noverande Sørvestregionen av USA tok ein lang tørkeperiode til rundt midten av hundreåret. Anasazi-kulturen ved Chaco Canyon braut saman 1140–1150.

 
Hundreår
1000-talet

< 1000-talet > var eit høgdepunkt for det kinesiske Song-dynastiet og er rekna som del av den muslimske gullalderen.

Hundreåret er sett på som byrjinga av høgmellomalderen i europeisk historie. Det austromerske Bysantinarriket tapte plutseleg makt, medan fleire katolske pavar gjorde seg gjeldande. Normannarane fekk stor innflytnad i Europa gjennom mellom anna erobringa av Storbritannia i 1066. Byvekst i Italia førte til utviklinga av ein kapitalistisk kjøpmannskultur mot slutten av hundreåret.

Kjelder 

Denne artikkelen bygger på «11th century» frå ,  den 30. januar 2008.  

 

 
10
Vinter-OL 1956

Vinter-OL 1956 vart arrangert i Cortina d'Ampezzo i Italia. Beste nasjon vart Sovjetunionen med 7 gullmedaljar. Noreg gjorde den svakaste innsatsen i noko vinter-OL til no, og hadde berre med seg to gullmedaljar heim. Hallgeir Brenden forsvarte sitt gull på 15 km langrenn frå 1952, og Sverre Stenersen vann kombinert.

Norsk flaggberar under opningsseremonien var Sverre Stenersen, som deltok i kombinert.

Idrettsgreiner
 Bobsleigh
 Ishockey
 Skøyteløp
 Kunstløp
 Alpine greiner
 Nordiske greiner

Medaljestatistikk 

(¹ Forbundsrepublikken Tyskland og DDR deltok som eit enkelt lag i vinter-OL 1956, 1960 og 1964. Dette hadde samanheng med at det ikkje var dei vestallierte sin intensjon å splitte landet)

Vinter-OL 1956
1956 i Italia